Rikunarita-ORG/Wikinium huggingface dataset:
# லாப்ரடர் ரெட்ரீவர் (நாய்)

**லாப்ரடர் ரெட்ரீவர்**|  |
| மஞ்சள் லாப்ரடர் ரெட்ரீவர் |
| பிற பெயர்கள் | லாப்ரடர் |
| செல்லப் பெயர்கள் | லாப் |
| தோன்றிய நாடு | கனடா |
|

| தனிக்கூறுகள் |
| --- |
| வாழ்நாள் | 12–13 வருடங்கள் |

 |
|

| பாகுபாடும் தரநிர்ணயமும் |
| --- |
| FCI | குழு 8 பிரிவு 1 #122 | நியமம் |
| AKC | Sporting | நியமம் |
| ANKC | Group 3 (Gundogs) | நியமம் |
| CKC | Group 1 – Sporting | நியமம் |
| KC (UK) | Gundog | நியமம் |
| NZKC] | Gundogs | நியமம் |
| UKC | Gun Dog | நியமம் |

 |
| நாய் (*கேனிஸ் லூபிஸ் பெமிலியாரிஸ்*) |

**லாப்ரடர் ரெட்ரீவர்** (*Labrador Retriever*) என்பது ஒருவகை நாய் ஆகும். இது இளம் சிறார்களுக்கும் முதியவர்களுக்கும் ஏற்ற நாய். இது விளையாடும் குணமுடையது. பார்வைக் குறைபாடு உடையவர்களுக்கு வழிகாட்டியாகவும் இந்த நாய் பயன்படுகிறது.

## உடலமைப்பு

இவை பெரிய உடலமைப்பை உடையவை. ஆண் நாயானது 29 முதல் 41 கிலோகிராம் எடை வரை இருக்கும். பெண் நாயானது 25 முதல் 32 கிலோகிராம் எடை இருக்கும்.இவை பொதுவாக மூன்று நிறங்களில் காணப்படும் . கறுப்பு , மஞ்சள் மற்றும் அடர் பழுப்பு நிறத்தில் இருக்கும். இவை 10 முதல் 12 வருடங்கள் உயிர் வாழும்.

## உசாத்துணை
# பல்கலைக்கழகம்

**பல்கலைக்கழகம்** (*University*) என்பது உயர் கல்வியை வழங்கும், ஆய்வை மேற்கொள்ளும் ஒரு நிறுவனம். பல்வேறு துறைகளில் பட்டப்படிப்பையும் பட்டமேற்படிப்பையும் பல்கலைக்கழங்கள் வழங்குகின்றன. இந்தக் கல்வி மருத்துவம், சட்டம், பொறியியல், அறிவியல், கலை உட்பட பல துறைகளில் வேலை செய்வதற்கு அடிப்படை அறிவாகக் கருதப்படுகிறது. தமிழ்ச் சூழலில் பல்கலைக்கழகம் மேற்குநாட்டினரால் 19-ஆம் நூற்றாண்டில் அறிமுகப்படுத்தப்பட்டது.

## மேற்கோள்கள்
# பில்போர்ட் (இதழ்)

*பில்போர்ட்*| பில்போர்ட் சின்னம் |
| இடைவெளி | வாரந்தரி |
| நுகர்வளவு | 16,327 |
| முதல் வெளியீடு | 1894 |
| நிறுவனம் | பிரோமிதெயசு குளோபல் மீடியா |
| நாடு | ஐக்கிய அமெரிக்கா |
| மொழி | ஆங்கிலம் |
| வலைத்தளம் | www.billboard.com |
| ISSN | 0006-2510 |

பில்போர்ட்  (Billboard) இசைத்துறையில் மட்டுமே பற்றுடைய ஓர் அமெரிக்க வார இதழ். உலகில் ஒரு தொழிலுக்காக சிறப்பாக வெளியிடப்படும் பழமையான இதழ்களில் ஒன்று என்ற பெருமையும் கொண்டது. இது பன்னாட்டளவில் அங்கீகரிக்கப்பட்ட இசைக்கோவை தரவுகளை பதிந்து வருகிறது. மிகவும் பரவலாக விரும்பப்படும் பாடல்களையும் இசைக்கோவைகளையும் வார அளவில் இற்றைப்படுத்தி வருகிறது. இவ்விதழ் வெளியிடும் புகழ்பெற்ற இரு அட்டவணைகளாக, இசைவகைகளாகப் பிரிக்காது அனைத்து வகைகளையும் உள்ளடக்கி அனைத்து ஊடகங்களிலும் விற்பனையளவில் மிக உயர்ந்த 100 பாடல்கள் அடங்கிய **பில்போர்டு ஹாட் 100** மற்றும் இசைக்கோவைகளில் மட்டும் அவ்வாறு சாதனை படைத்த **பில்போர்ட் 200**, உள்ளன.

## வெளியிணைப்புகள்

விக்கிமீடியா பொதுவகத்தில்,
 Billboard magazine
என்பதில் ஊடகங்கள் உள்ளன.

* Official *Billboard* website
* *Billboard* archive on Google Books
# வெள்ளி (கிழமை)

**வெள்ளிக் கிழமை** (*Friday*) என்பது ஒரு கிழமையில் (வாரத்தில்) உள்ள ஏழு நாட்களில் ஒரு நாள். வியாழக் கிழமைக்கு அடுத்ததாக வரும் நாள். வெள்ளிக்கிழமைக்கு அடுத்து சனிக் கிழமை வரும். வெள்ளி என்னும் கோள்மீனுக்கு உரிய நாளாகக் கருதப்படுகின்றது. பல மதங்களைப் பின்பற்றுபவர்கள் வெள்ளிக்கிழமையை ஒரு நன்னாளாகக் (புனித நாளாகக்) கருதுகின்றனர்.

வெள்ளிக் கிழமை இஸ்லாமியர்களுக்குப் புனித நாளாகையால் பல இஸ்லாமிய நாடுகளில் வெள்ளிக்கிழமை விடுமுறை நாளாகும். இதனால் அந்நாடுகளில் வெள்ளிக் கிழமை வார இறுதி நாட்களில் ஒன்றாக அமைகிறது.

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |

## மேற்கோள்கள்
# சமூக வலைத் தளம்

**சமூக வலைத் தளம்** (*social networking site*) என்று ஒத்தக் கருத்துடையோர் அல்லது செயற்பாடு கொண்டோரின் சமூகத்தை வளர்க்கவும் அவர்களிடையே உள்ள சமூகப் பிணைப்புகளை வெளிப்படுத்தn.வும் வழிசெய்கின்ற ஓர் இணையச் சேவை, தளம், அல்லது வலைத்தளம் ஆகும். இவ்வகையான இணையத்தளங்கள் சமூகத்தை எப்போதும் ஒன்றாக இணைத்து வைத்திருத்தலை முக்கிய நோக்கமாகக் கொண்டுள்ளன. பெரும்பான்மையான சமூக கட்டமைப்பு வலைத்தளங்கள் தமது சேவையினை இலவசமாகவே வழங்கி வருகின்றன. ஒரு பொதுவான சமூக வலைத் தளம் ஒவ்வொரு பயனர் குறித்த தகவல்களையும் (சுயவிவரம்), அவரது சமூக பிணைப்புகள் மற்றும் பல்வேறு சேவைகளையும் கொண்டிருக்கும். பெரும்பாலும் இவை இணையத்தில் அமைக்கப்பட்டு பயனர்கள் மின்னஞ்சல், உடனடி தகவல் சேவைகள் போன்ற இணையவழியே உறவாட வகை செய்யும். சிலநேரங்களில் இணையச் சமூகச் சேவைகள் இவ்வாறு அடையாளம் காணப்பட்டாலும் சமூக வலைத்தளங்கள் வழமையாக தனிநபர் சார்ந்த சேவைகளாக இருக்கும். இந்த வலைத்தளங்கள் தங்கள் பயனர்கள் தங்களுக்குள் கருத்துக்கள், செயற்பாடுகள், நிகழ்வுகள், இலக்குகள், நோக்கங்கள் ஆகியவற்றை பகிர்ந்துகொள்ள வழிசெய்கின்றன.

பெரும்பாலான சமூக வலைத்தளங்கள் முன்னாள் பள்ளி/கல்லூரி மாணவர்கள், ஒரே பணி/பணியிடம்,வாழிடம் போன்ற பகுப்புகளில் தங்கள் நண்பர்களை (தன்விவர குறிப்புகள் மூலம்) அடையாளம் காணக்கூடிய தளங்களையும் நம்பிக்கைக்குரிய பரிந்துரை அமைப்புகளை வழங்கும் அமைப்புகளையும் கொண்டுள்ளன. இவற்றில் உலகளவில் பரவலாகப் பயன்படுத்தப் படுபவையாக ஃபேஸ்புக் மற்றும் டிவிட்டர் உள்ளன. ஆர்க்குட் , லிங்டின் மற்றும் கூகுள்+ இந்தியாவில் பரவலாக்கம் பெற்றுள்ளன.

மீண்டும் மீண்டும் ஒரு பயனர் தன் விவரங்களை பல்வேறு சேவைகளிலும் பதிவதைத் தவிர்க்கும் வகையில் சீர்தரப்படுத்த பல முயற்சிகள் எடுக்கப்பட்டுள்ளன. ஒரு 2011ஆம் ஆண்டுக் கருத்துக்கணிப்பு 47% அமெரிக்கர்கள் சமூக வலைத்தளங்களைப் பாவிப்பதாக கண்டறிந்துள்ளது.

2011ஆம் ஆண்டு அராபிய இளவேனில் என அழைக்கப்படும் எழுச்சிப்போர்களின் காலத்தில் ஒத்த கருத்துடைய எதிர்ப்பாளர்கள் தங்கள் நிலைப்பாட்டை பரப்பிடவும் தங்கள் செயல்பாடுகளை ஒருங்கிணைக்கவும் சமூக வலைத்தளங்களை பெரிதும் பயன்படுத்தினர்.

## மேற்கோள்கள்

## மேல் விவரங்களுக்கு
# சியாங் மாய் நகரம்

**சியாங் மாய்** ( ஆங்கிலம்: Chiang Mai ) என்பது சில நேரங்களில் "சியாங்மாய்" என்று எழுதப்படுகிறது, இது வடக்கு தாய்லாந்தின் மிகப்பெரிய நகரம் மற்றும் சியாங் மாய் மாகாணத்தின் தலைநகரம் ஆகும். இது 700 கிலோமீட்டர்கள் (435 மைல்கள்) இது பாங்காக்கிலிருந்து வடக்கே 700 கி.மீ. (435 மைல்) தொலைவில் உள்ளது.

சியாங் மாய் (தாய் மொழியில் "புதிய நகரம்" என்று பொருள்) 1296 ஆம் ஆண்டில் லான் நாவின் புதிய தலைநகராக நிறுவப்பட்டது, இது முன்னாள் தலைநகரான சியாங் ராய்க்கு அடுத்தபடியாக இருந்தது .: 208-209 பிங் ஆற்றின் நகரத்தின் மூலோபாய இருப்பிடம் ( சாவோ ஃபிராயா நதியின் முக்கிய துணை நதி) மற்றும் முக்கிய வர்த்தக பாதைகளுக்கு அதன் அருகாமையும் அதன் வரலாற்று முக்கியத்துவத்திற்கு பங்களித்தன.

சியாங் மாயின் நகரம் (தெசபான் நாகோன், "நகர நகராட்சி") 160,000 மக்கள்தொகை கொண்ட மியூங் சியாங் மாய் மாவட்டத்தின் பெரும்பாலான பகுதிகளை மட்டுமே அதிகாரப்பூர்வமாக உள்ளடக்கியது என்றாலும், நகரத்தின் பரவலானது பல அண்டை மாவட்டங்களாக பரவியுள்ளது. சியாங் மாய் பெருநகரப் பகுதியில் கிட்டத்தட்ட ஒரு மில்லியன் மக்கள் உள்ளனர், இது சியாங் மாய் மாகாணத்தின் மொத்தத்தில் பாதிக்கும் மேலானது.

நகரம் நான்கு குவாங் (தேர்தல் பகுதி) என பிரிக்கப்பட்டுள்ளது: நக்கோன் பிங், ஸ்ரீவிஜயா, மெங்கிராய் மற்றும் கவிலா. முதல் மூன்றும் பிங் ஆற்றின் மேற்குக் கரையிலும், கவிலா கிழக்குக் கரையிலும் உள்ளன. நகோன் பிங் மாவட்டம் நகரின் வடக்கு பகுதியை உள்ளடக்கியது. ஸ்ரீவிஜயா, மெங்கிராய் மற்றும் கவிலா முறையே மேற்கு, தெற்கு மற்றும் கிழக்கு பகுதிகளைக் கொண்டுள்ளது. நகர மையம்-நகர சுவர்களுக்குள்-பெரும்பாலும் ஸ்ரீவிஜயா பகுதிக்குள் உள்ளது.

## முத்திரை

நகர சின்னத்தின் மையத்தில் வாட் பிராவில் உள்ள தாது கோபுரத்தைக் கொண்டுள்ளது. அதன் கீழே வடக்கு தாய்லாந்தின் மலைகளில் மிதமான காலநிலையைக் குறிக்கும் மேகங்கள் உள்ளன. ஒரு நாகம் உள்ளது, பிங் நதியின் ஆதாரமாக கூறப்படும் புராண பாம்பு, மற்றும் நிலத்தின் வளத்தை குறிக்கும் அரிசி தண்டுகள் ஆகியவும் உள்ளது.

## நிலவியல்

### காலநிலை

சியாங் மாய் ஒரு வெப்பமண்டல காலநிலையை ( கோப்பன் ) கொண்டுள்ளது, இது குறைந்த அட்சரேகை மற்றும் மிதமான உயரத்தால், ஆண்டு முழுவதும் வெப்பமான மற்றும் வெப்பமான காலநிலையுடன் இருக்கும், இருப்பினும் வறண்ட காலங்களில் இரவு நேரத்தில் குளிர்ச்சியாகவும் இருக்கும். இதுவரை பதிவு செய்யப்பட்ட அதிகபட்ச வெப்பநிலை 42.4 °C (108.3 °F) மே 2005 இல். குளிர் மற்றும் வெப்பமான வானிலை விளைவுகள் அடிக்கடி நிகழ்கின்றன, ஆனால் குளிர் வெப்ப விளைவுகளை விட நீண்ட காலம் நீடிக்கும் மற்றும் 85 வயதிற்கு மேற்பட்ட வயதானவர்களை அபாயத்திற்கு இட்டுச்செல்கிறது.

### காற்று மாசுபாடு

சியாங் மாயில் தொடர்ச்சியான சுற்றுச்சூழல் பிரச்சினை காற்று மற்றும் மாசுபாடு என்பது ஒவ்வொரு ஆண்டும் பிப்ரவரி மற்றும் ஏப்ரல் மாதங்களுக்கு இடையில் வறண்ட காலத்தின் முடிவில் நிகழ்கிறது. 1994 ஆம் ஆண்டில், நகரத்தின் காற்று மாசுபாட்டுடன் தொடர்புடைய சுவாசக் கோளாறுகளால் பாதிக்கப்பட்ட நகரவாசிகளின் எண்ணிக்கை மருத்துவமனைகளில் அதிகரித்து வருவதாக டாக்டர் வோங்புரனாவாட் கூறினார்.

ஆகஸ்ட் 2014 மழைக்காலத்தில் சியாங் மாய் நகரம்

## குறிப்புகள்
# ஜெரோம்

| புனித ஜெரோம் புனித எரோணிமுசு |
| --- |
| *புனித எரோணிமுசு* விவிலியத்தை மொழி பெயர்ப்பதை தேவதூதர்கள் பார்வையிடல்  ஓவியர்: Bartolomeo Cavarozzi |
| மறைவல்லுநர், குரு, துறவி |
| பிறப்பு | சுமார் கி.பி. 347 சிரிதோன் |
| இறப்பு | 420 பெத்லகேம் |
| வணங்கும் திருஅவைகள் | கத்தோலிக்க திருச்சபை கிழக்கு மரபுவழி திருச்சபை ஆங்கிலிக்க ஒன்றியம் லூதரனியம் |
| முக்கிய திருத்தலங்கள் | புனித மரியா பேராலயம், உரோமை நகரம், இத்தாலி |
| திருவிழா | 30 செப்டம்பர் (கிழக்கு கிறித்தவம்) 15 ஜூன் (மேற்கு கிறித்தவம்) |
| சித்தரிக்கப்படும் வகை | சிங்கம், கர்தினால், சிலுவை, மனித மண்டையோடு, ஊதுகொம்பு, ஆந்தை, நூல் மற்றும் எழுது பொருட்கள் |
| பாதுகாவல் | தொல்பொருளியல்; ஆவணக் காப்பாளர்கள்; விவிலிய அறிஞர்கள்; நூலகர்; நூலகம்; பள்ளிக்கூடம் செல்லும் பிள்ளைகள்; மாணவர்; மொழிபெயர்ப்பாளர் |
| குறிப்பிடத்தக்க படைப்புகள் | *வுல்காத்தா* - இலத்தீன் விவிலிய மொழிபெயர்ப்பு |

**புனித எரோணிமுசு** (சுமார். 347 – 30 செப்டம்பர் 420; (*புனித ஜெரோம்*) (இலத்தீன்: *Eusebius Sophronius Hieronymus*; பண்டைக் கிரேக்கம்: Εὐσέβιος Σωφρόνιος Ἱερώνυμος) என்பவர் உரோமைப் பேரரசில் வாழ்ந்த கிறித்தவ குருவும், இறையியல்லாளரும், வரலாற்றாசிரியரும் ஆவார். இவர் திருச்சபையின் மறைவல்லுநர்களுல் ஒருவர். இவரின் தந்தை யுசிபஸ்.

யுகோஸ்லாவியாவைச் சேர்ந்த டால்மேஷியாவில் நான்காம் நூற்றாண்டின் மத்தியில் பிறந்த இவர், ரோமையில் படித்து பின்னர் இன்னும் அதிகம் படிக்க வேண்டும் என்ற ஆர்வத்தில் பல நாடுகளுக்குச் சென்றார். லத்தின், கிரேக்கம், எபிரேயம் ஆகிய மொழிகளில் புலமை அடைந்த இவர், தனது 39 வது வயதில் குருப்பட்டம் பெற்றார். பல ஆண்டுகள் பல்வேறு இடங்களில் பணி புரிந்து, இறுதியாக பாலஸ்தீனம் அடைந்தார். அங்கு 5 ஆண்டுகள் பாலைவனத்தில் வாழ்ந்தார். இவர் இலத்தீனில் விவிலியத்தை மொழிபெயர்த்ததற்காக பெரிதும் அறியப்படுகின்றார். விவிலியத்தை எபிரேயம், அரமேயிக் ஆகிய மொழிகளிலிருந்து நேரடியாக இலத்தீனுக்கு மொழி பெயர்த்தார். இந்த மொழிபெயர்ப்பு வுல்காத்தா (அதாவது, சாதாரணமாக பயன்படுத்துவது) என்று அறியப்படுகின்றது. இந்த மொழிபெயர்ப்பை ட்ரென்ட் பொதுச்சங்கம் கத்தோலிக்க திருச்சபையின் அதிகாரப்பூர்வமான மொழிபெயர்ப்பு என அறிவித்தது.

இவர் பெத்லகேமுக்கு அருகில் 30 செப்டம்பர் 420இல் இறந்தார் என்பர். இவர் முதலில் பெத்லகேமில் அடக்கம் செய்யப்பட்டாலும் பின்னர் இவரின் திருப்பண்டங்கள், உரோமையில் உள்ள புனித மரியா பேராலயத்துக்கு எடுத்து வரப்பட்டு அங்கு அடக்கம் செய்யப்பட்டது.

இவர் கத்தோலிக்க திருச்சபை மற்றும் கிழக்கு மரபுவழி திருச்சபைகளில் புனிதராக மதிக்கப்படுகின்றார். இவர் நூல்நிலைய கண்காணிப்பாளர்களின் பாதுகாவலர் எனக் கருதப்படுகிறார்.

## குறிப்புகள்

விக்கிமீடியா பொதுவகத்தில்,
 புனித ஜெரோம்
என்பதில் ஊடகங்கள் உள்ளன.
# கொனோடோப்பு போர்

| கொனோடோப்பு போர் Battle of Konotop (2022)
 |
| --- |
| கிழக்கு உக்ரைன் தாக்குதலும் 2022 உக்ரைன் மீதான உருசியாவின் படையெடுப்பும் பகுதி
 |
|

|  |  |
| --- | --- |
| நாள் | 24–25 பிப்ரவரி 2022 (1 நாள்)
 |
| இடம் | உக்ரைன், சுமி மண்டலம், கொனோடோப்பு நகரம் |
|  | உருசியா வெற்றி
 |

 |
| பிரிவினர் |
|  உருசியா
 |  உக்ரைன்
 |
| தளபதிகள், தலைவர்கள் |
| தெரியவில்லை
 |  ஆர்ட்டெம் செமெனிகின்
 |
| இழப்புகள் |
| தெரியவில்லை
 | தெரியவில்லை **உக்ரைன்**: 2 காயம்
 |
| **உக்ரைன்**: 3 பேர் காயம்
 |

**கொனோடோப்பு போர்** (*Battle of Konotop*) என்பது 2022 ஆம் ஆண்டு உக்ரைன் மீதான உருசிய படையெடுப்பின் போது, கிழக்கு உக்ரைனை தாக்குவதற்காக உருசிய இராணுவம் கொனோடோப்பு நகரத்தை முற்றுகையிட்டபோது அந்நகரைச் சுற்றிலும் உருசிய-உக்ரைன் இராணுவப் படைகளுக்கு இடையில் நடைபெற்ற போர் நடவடிக்கையாகும்.

## போர்

பிப்ரவரி மாதம் 24 ஆம் தேதியன்று அதிகாலையில், வடகிழக்கில் இருந்து முன்னேறிய உருசியப் படைகள் கொனோடோப்பு நகரைச் சுற்றி வளைத்து, அதை முற்றுகையிட்டன. உக்ரைனியப் படைகள் தாக்குதலில் இருந்து தங்கள் நிலைகளை பாதுகாக்க போரில் ஈடுபட்டன. பிப்ரவரி மாதம் 25 ஆம் தேதியன்று காலை கொனோடோப்பு நகரில் உருசிய படையின் ஆயுதங்கள் எரிந்ததாகக் கூறப்படுகிறது. நகரத்தை முற்றுகையிட்ட உருசியப் படைகளுக்கு போதுமான ஆயுதங்கள் கிடைக்காததால் பின்வாங்கிவிட்டதாக உக்ரைனிய இராணுவம் கூறியது.

உக்ரைனிய இராணுவத்தின் கூற்றுப்படி, பிப்ரவரி 25 அன்று அரசாங்கப் படைகள் நகரத்தின் கட்டுப்பாட்டை இழந்தன.

## பின்விளைவு

மார்ச் 2 அன்று, கொனோடோப்பின் நகரத் தந்தையான ஆர்டெம் செமினிகின், நகரத்தில் உள்ள உருசியப் படைகளை குடியிருப்பாளர்கள் எதிர்த்தால் நகரத்தின் மீது தாக்குதல் நடத்தப்போவதாக அவர்கள் எச்சரித்ததாகக் கூறினார். இருப்பினும், ஒரு காணொளியில் செமினிகின் நகரவாசிகளிடம் சண்டையிட விரும்புகிறீர்களா அல்லது சரணடைய விரும்புகிறீர்களா என்று கேட்டார். குடியிருப்பாளர்கள் "பெரும்பாலும்" சரணடைய மறுத்துவிட்டனர்.

நாளின் பிற்பகுதியில், நகர அதிகாரிகள் உருசியப் படைகளுடன் பேச்சுவார்த்தைகளைத் தொடங்கினர். பேச்சுவார்த்தை 12 நிமிடங்கள் நீடித்தது. நகரின் அரசாங்கத்தை மாற்றவோ, நகரத்தில் துருப்புக்களை நிலைநிறுத்தவோ, போக்குவரத்திற்கு இடையூறாகவோ அல்லது உக்ரைனியக் கொடியை அகற்றவோ கூடாது என உருசியப் படைகள் ஒப்புக்கொண்ட உடன்பாடு ஏற்பட்டது. நகர அதிகாரிகள் பதிலுக்கு உருசிய படைகளைத் தாக்க மாட்டார்கள் என்றும் ஒப்புக்கொண்டனர்.

## காட்சியகம்

* 24.02.2022
* 24.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022
* 25.02.2022

## மேற்கோள்கள்